recursal/SuperWikiNEXT-32B huggingface dataset:
Ацтеки принесуваат човечка жртва.
**Жртвувањето**, "жртвопринесување" е религиозен обреден елемент на принесување жртва на натприродните сили. Негова цел е да се смилостиват боженските или демонските битија, да се очува нивната наклоност или да се побара заштита. Воспоставување и одржување на постојана врска со натприродното, градење на партнерскиот однос во кој човекот се доближувал на натприродното е главниот мотив на жртвување. Принципот на жртвување во древните култури се сметал за највозвишената форма на поклонување и почитување на божественото, што условувало намалување на лутината на моќниот владетел, но и барање услуга, милост, добробит за одредена група на поборници (верници). Практикување на овој ритуал е заедничко за древните народи и култури, но трагите на принесување на жртвата се присутни и во современите опшества.

Видови на жртвите
-----------------

Според верувањата на древните луѓе, натприродните сили најмногу ги ценеле човечките жртви. За обредното принесување жртва избирани се деца, девојки и млади луѓе, а неретко родителите ги жртвувале сопствените деца како посебен израз на почит кон божеството. Со раст на цивилизацискиот напредок жртвите станувале непријатели, робови, странци, а кај некои култури човечката жртва ја заменила жртвата на животните. Според основна поделба жртвите ги делиме на:

* Крвни жртви: луѓе, животни;
* Безкрвни жртви: жито, плодови, храна, облека, пари
* Либации во пијалак: вино, ракија, масло
* Експијаторни: каење, самоизмачување, гладување.

Жртвите се именувале со три термини: терба (треба), означува она што следува, тоа што мора,; онета, тоа што е ветено и жртва, првобитна молитва, веројатно молба кон бога за примање на жртвата.

Жртвата како тема во уметноста
------------------------------

* „Жртва" - кус расказ на македонскиот писател Митко Маџунков од 1984 година.

Наводи
------

1. ↑  Танас Вражиновски, Речник на народната митологија на Македонците, Матица Македонска, Скопје,2000, стр. 178.
2. ↑  Гордана Стојковска, *Речник на јужнословенска митологија*, Издавачки центар Три, Скопје, 2004, стр. 123 - 125.
3. ↑  Танас Вражиновски,Македонска народна митологија, Матица Македонска, Скопје,2002, стр.268
4. ↑  Митко Маџунков, *Међа света*. Београд: Просвета, 1984, стр. 114-116.

Извори
------

* Танас Вражиновски, Македонска народна митологија, Матица Македонска, Скопје,2002,
* Гордана Стојковска, „Речник на јужнословенска митологија", 2004, Издавачки центар Три, Скопје ISBN 9989-918-97-X.
**Жорже Амадо** (португалски: *Jorge Leal Amado de Faria*) (10 август 1912, Итабуна, Бразил - 6 август 2001, Салвадор, Бразил) - бразилски писател.

Животопис
---------

Амадо е роден во градот Итабуна, во јужниот дел на сојузната држава Баија. Средното училиште го завршил во градот Салвадор, каде што започнал да работи во разни весници. Во 1933 година се оженил со Матилде Гарсија Роса, а во 1935 година дипломирал право во Рио де Жанеиро. Како милитантен комунист, Амадо бил принуден да емигрира во Аргентина и во Уругвај, каде останал во период од две години. Во 1945 година бил избран за член на Националното уставотворно собрание, како пратеник кој добил најмногу гласови во сојузната држава Сао Паоло. Притоа, тој бил автор на законот за заштита на правото на слободна вероисповед. Во 1955 година се дистанцирал од милитантната политика, по што продолжил да се занимава само со книжевност.

Творештво
---------

Амадо се вклучил во книжевниот живот уште за време на средношколските денови, поминати во Салвадор, каде што бил еден од основачите на таканаречената „Академија на бунтовници", а својот прв роман, „Земјата на карневалот", го објавил во 1931 година, на осумнаесетгодишна возраст. Во 1933 година го објавил вториот роман, „Какао", а од 1955 година започнал само со книжевност. Во 1961 година бил избран за член на Бразилската академија на литературата, а на неколку универзитети се стекнал со почесната титула „Doctor Honoris Causa". Неговите книги се преведени на 49 јазици, објавени во 55 земји, а некои од нив биле адаптирани за филмови, театарски претстави и телевизиски серии.

Наводи
------

1. 1 2  *Антoлогија на бразилскиот расказ*, Три, Скопје, 2012, стр. 277.
***Каде е Емили?*** - роман на македонската писателка Емилија Златкова Анастасова објавена во 2021 година во издание на „КСЦ".

За книгата
----------

Еден јулски ден, сите членови на семејството Деборјановски се враќаат во својот дом од различни патувања во различни земји во светот. Емили се качува во авион од Москва по завршувањето на магистерските студии на престижната музичка школа во Москва. Марија и Гоце ја чекаат Емили на аеродромот во Скопје. Авионот пристигнува, но Емили не слегува од него. Емили не пристигнува во Скопје. „Каде е Емили? Што се случило со неа?" сите се прашуваат.

Набрзо откриваат дека Емили е киднапирана и дека ѝ се губи секаква трага. Кој ја киднапирал Емили? Дали семејството има непријатели? Во потрага по Емили и по одговори на овие прашања се впушта татко ѝ Гоце со помош на рускиот инспектор Илиј, следејќи ја секоја трага низ повеќе европски земји.

Дали ќе ја пронајдат Емили  и можно ли е во еден таков хаос да се случи и нешто убаво?

Наводи
------

1. ↑  „Каде е Емили?".. Надворешна врска во `|work=` (help)
2. ↑  „Емили".. Надворешна врска во `|work=` (help)

Надворешни врски
----------------

* Каде е Емили?
**Кавалерија рустикана** (италијански: *Cavalleria rusticana*) - опера во еден чин, дело на италијанскиот композитор Пјетро Маскањи.

Ликови
------

Во операта се појавуваат следниве ликови:

* Сантуца - млада селанка
* Туриду - нејзиниот свршеник
* Алфио - колар
* Лола - неговата жена
* Лучија - мајката на Туриду

Содржина
--------

Дејството се случува во едно село во Сицилија, вечерта пред Велигден. Младата девојка Сантуца се упатува кон домот на својот сакан Туриду, со цел да разговара со него. Меѓутоа, таа е сведок на тајната средба на Туриду и Лола, жената на коларот Алфио. Инаку, пред да замине во армијата, Туриду бил свршен со Лола, но потоа таа се омажила за имотниот Алфио. По враќањето од армијата, разочараниот Туриду побарал утеха во прегратките на селанката Сантуца. Совладана од љубомората, Сантуца ѝ кажува на Лучија, мајка му на Туриду, каков грев направил нејзиниот син. На тоа се надоврзува и Алфио, кој по подолго време се вратил во селото и кој кажува дека и тој го видел Туриду како се вртка околу неговата куќа. Зборовите на Сантуца и Алфио ја фрлаат Лучија во сомнеж и страв. По некое време, на сцената доаѓа и Туриду. Сантуца сака да зборува со него, но се појавува Лола, која заедно со Туриду заминува во црквата. Селаните ја сметаат Сантуца за грешница и ѝ ја затвораат портата на црквата, така што таа останува сама и отфрлена од сите. Кога пристигнува Алфио, таа му кажува за прељубата на Лола и тој се заканува дека ќе му се одмазди на Туриду. Сантуца се кае за својата постапка и, за да го спаси саканиот, заминува да ги викне карабинерите со цел да го спречат Алфио. По црковната служба, Туриду ги поканува другарите да се напијат во неговата кафеана. Таму, доаѓаат и Лола о Алфио, а Туриду ги гледа како танцуваат. По острата расправија, Алфио и Туриду закажуваат двобој. Туриду ѝ се обраќа на својата мајка, со молба да ја чува Сантуца, ако тој не се врати. Лучија сè уште не сфаќа што се случува, а кога пристигнува Сантуца со карабинерите, веќе е доцна, зашто се слуша гласот дека Туриду е мртов.

Изведби во Македонија
---------------------

На 31 октомври 2017 година, Македонската опера и балет премиерно ја извела операта „Кавалерија рустикана". Диригент бил Џанлука Мартиненги, режисер бил Џандоменико Вакари, сценографијата била дело на Зоран Николовски, а костимограф била Елена Донева. Улогите ги толкувале: Весна Ѓиновска Илкова (Сантуца), Ѓорѓи Цуцковски (Туриду), Борис Трајанов (Алфио), Николина Јаневска (Лола) и Марика Поповиќ (Лучија). Неколку дена подоцна, на 3 ноември, операта била прикажана со друга постава, и тоа: Сандра Митровска (Сантуца), Зоран Сотиров (Туриду), Ристе Велков (Алфио), Катерина Стојановска (Лола) и Елена Тасевска (Лучија), а режисер бил Иван Еминовиќ.

Наводи
------

1. 1 2 3  Македонска опера и балет, *Пјетро Маскањи, Кавалерија Рустикана (премиера)*, Скопје, 2017.
**Исус од Назарет** (италијански: *Gesù di Nazareth*) — британско-италијанска телевизиска минисерија од 1977 година во режија на Франко Зефирели и продуцирана од Зефирели, Ентони Берџес и Сузо Чечи Д'Амико. Филмот го драматизира раѓањето, животот, мисионерството, распнувањето и воскресението на Исус. Главната улога во филмот е Роберт Пауел како Исус, а се појавуваат познати американски и европски глумци, меѓу кои и осуммина кои победиле или биле номинирани за Оскар: Ен Банкрофт, Ернест Боргнајн, Лоренс Оливие, Кристофер Пламер, Ентони Квин, Род Стајгер, Џејмс Ерл Џоунс и Питер Устинов.

Во пишувањето на сценариото биле користени библиските извори, а некои ликови (како Зера) и ситуации биле измислени. Имено, Исус од Назарет првично го прикажува Јуда како добронамерен човек, но подоцна како послушник на Зера, кој го предава Исус во голема мерка како резултат на лажни изговори. Меѓутоа, во согласност со евангелијата, филмот ги прикажува Никодим и Јосиф од Ариматеја како членови на Синедрион. Не се прикажани многу чуда на Исус, како што е промена на водата во вино, Свадбата во Кана, преображението.

Премиерата на филмот се случила на 27 март 1977 година, на италијанскиот канал Раи 1 и за првпат се емитувала во Велика Британија на 3 април 1977 година. Филмот доживеал голем успех, добил неколку награди и позитивни критики.

Надворешни врски
----------------

* 

* *Jesus of Nazareth*  на  Семрежната филмска база на податоци (англиски)
* *Jesus of Nazareth* — AllMovie (англиски)
* 

* *Исус од Назарет (телевизиска серија)* на филмската база TCM
* webpages dedicated to the movie called "Jesus of Nazareth" by Franco Zeffirelli
* *Jesus of Nazareth* at the Arts & Faith Top100 Spiritually Significant Films list
Административни единици и шидинзи на Ман
**Локалната управа** (мански: *gurneilys ynnydagh*, англиски: *local government*) **на островот Ман** се заснова на древните парохии (*parishes*). Постојат три вида на локални административни единици: месни заедници (*borough corporations*), градски комисии (*town commissions*) и парохиски комисии (*parish commissions*).

Шидинзи
-------

Ман се дели на шест административни подрачја наречени „шидинзи" (*sheadings*). Шесте шидинзи се Ајр, Гленфаба, Гарф, Мајкл, Рашен и Мидл. Шидинзите се основа за некои парохии и секоја има свој иследник (*coroner*). На островот Ман, иследниците ги имаат должностите кои во Обединетото Кралство им припаѓаат на шерифот или судскиот извршител. Меѓутоа оваа функција не е иста што и функцијата на судскиот иследник, улога која обично ја исполнува вишиот судски извршител. Едно лице може истовремено да биде иследник во повеќе од еден шидинг.

Парохии
-------

Парохиите (*parishes*) влечат црковни корени, и се мисли дека се воведени на островот во [XI век] од Шкотска, по посновањето на епископијата во X век. Парохиските граници првично ги отсликувале физичките особини на подрајчето.

Парохиите на секој шидинг на Ман се:

* Ајр — Ендреас, Брајд, Лезајр
* Гарф — Лонан, Могхолд, Онкан
* Гленфаба — Џерман, Патрик
* Мајкл — Балаф, Џарби, Мајкл
* Мидл — Бредан, Мароун, Сентон
* Рашен — Арбори, Рашен, Мелју

Локалната управа денес
----------------------

| Бр. на картата | Единица | Тип | Шидинг | Изборна единица |
| --- | --- | --- | --- | --- |
| 1 | Ендреас | парохија | Ајдр | Ајр |
| 2 | Арбори | парохија | Рашен | Рашен |
| 3 | Балаф | парохија | Мајкл | Мајкл |
| 4 | Бредан | парохија | Мидл | Мидл |
| 5 | Брајд | парохија | Ајр | Ајр |
| 6 | Каслтаун | град | Рашен | Каслтаун |
| 7 | Даглас | град | Мидл | Даглас Ист, Даглас Вест, Даглас Норт и Даглас Саут |
| 8 | Џерман | парохија | Гленфаба | Гленфаба |
| 9 | Џарби | парохија | Мајкл | Мајкл |
| 10 | Лекси | село | Гарф | Гарф |
| 11 | Лезајр | парохија | Ајр | Ајр |
| 12 | Лонан | парохија | Гарф | Гарф |
| 13 | Мелју | парохија | Рашен | Мелју и Сентон |
| 14 | Мароун | парохија | Мидл | Мидл |
| 15 | Могхолд | парохија | Гарф | Гарф |
| 16 | Мајкл | округ | Мајкл | Мајкл |
| 17 | Онкан | округ | Мидл | Онкан |
| 18 | Патрик | парохија | Гленфаба | Гленфаба |
| 19 | Пил | град | Гленфаба | Пил |
| 20 | Порт Ерин | село | Рашен | Рашен |
| 21 | Порт Сент Мери | село | Рашен | Рашен |
| 22 | Ремзи | град | Гарф | Ремзи |
| 23 | Рашен | парохија | Рашен | Рашен |
| 24 | Сентон | парохија | Мидл | Мелју и Сентон |

Наводи
------

* Прирачник на локалната управа Архивирано на 9 декември 2004 г. (англиски)
* „Манска тетратка" — Парохии од Френсис Коукли (англиски)
**„Исчезната без трага"** (англиски: *Gone Baby Gone*) е американски филм од 2007 година, во режија на Бен Афлек, кој е автор и на сценариото, заедно со Арон Стокард. Главните улоги ги толкуваат: Кејси Афлек, Морган Фримен, Ед Харис и Ејми Рајан. Ова е првиот филм во кој Бен Афлек се јавува во улогата на режисер. Филмот наишол добар прием кај филмските критичари, а Ејми Рајан била номинирана за „Оскар" за најдобра споредна глумица.

Содржина
--------

Двајца приватни детективи од Бостон се ангажирани да го истражат таинственото исчезнување на едно мало девојче. За време на истрагата, тие откриваат мноштво пресврти во кои ништо не е така како што изгледа. Притоа, тие ставаат сè на коцка за да го пронајдат девојчето: пријателството, разумот, па дури и животот.

Наводи
------

1. ↑  HRT, Nestala bez traga, američki film (2007.) (пристапено на 8.4.2022)
2. ↑  *Антена*, број 851, 18.10.2014, стр. 20.
3. ↑  „Исчезната", *Антена*, број 874, 27.3.2015, стр. 16.
Биста на сликарот Шарл Лебрен — влијателен раководител на академијата
**Кралска академија на сликарството и вајарството** (француски: *Académie royale de peinture et de sculpture*) — ликовна академија во Париз основана во 1648 по урнек на италијански примери како Академијата „Св. Лука" во Рим. Во Париз веќе постоела истоимена академија, која била градски уметнички еснаф како и секој друг Лукин еснаф во Европа. Академијата имала за цел да ги професионализира уметниците што работеле на дворот и да им додели уверенија кои ги немале уметниците од Лукиниот еснаф.

Во 1661 на чело на академијата застанал Жан Батист Колбер кој ги ставил уметностите во улога на величење на кралот Луј XIV. Почнувајќи од 1683, академијата го достигнала врвот на моќта под диктаторското раководство на Шарл Лебрен кој воспоставил хиерархија на членовите и строг систем на обука и образование. Во 1749 во рамките на академијата е основана Школата за ученици под покровителство (*École des Élèves Protégés*) како тригодишна специјалистичка школа наменета добитниците на Римската награда, со цел да бидат што подобро обучени за нивниот престој во Рим.Меѓу алумните на оваа школа се вбројуваат Пјер Жилјен, Жан Гијом Моат и Жан Жозеф Фуку.

На 8 август 1793, револуционерниот Национален конвент ја укинал академијата, заедно со сите други академии и книжевни друштва од национален карактер.

Во подоцнежниот период академијата го добила името „**Академија на сликарството и вајарството**" (*Académie de peinture et de sculpture*) и надлежноста врз Француската академија во Рим, сместена во Вила Медичи (осн. 1666), која им дава можност на особено надарени уметници да учат во Рим. Во 1816, кон академијата се споила со Музичката академија (осн. 1669) и Архитектонската академија (осн. 1671), образувајќи ја Ликовната акдемија (*Académie des beaux-arts*), една од петте академии на Институтот на Франција.

Некои академици
---------------

* Абрахам Бос (1648)
* Херман ван Сваневелт (1651)
* Жан Варен (1665)
* Мадлен Булоњ (1669)
* Жан Жувене (1675)
* Антоан Коазево (1676)
* Жозеф Паросел (1676)
* Анри Гаскар (1680)
* Никола де Ларжилјер (1686)
* Роже де Пил (1699)
* Гијом Кусту Постариот (1704)
* Жан Рау (1717)
* Жан Батист Патер (1728)
* Франсоа Буше (1731)
* Шарл-Андре ван Ло (1735)
* Шарл-Амеде-Филип ван Ло (1747)
* Жан-Батист Ие (1769)
* Марија Сузана Жируст (1770)
* Жак-Луј Давид (1780)
* Аделаида Лабил-Жиар (1783)
* Елизбет Виже Лебрен (1783)
* Адолф Улрик Вертмилер (1784)
* Жан-Батист Стуф (1785)
* Донимик Виван (1787)
* Жан Батист Пигал

Поврзано
--------

* Салон (Париз)
* Академизам
* Кралска академија (Британија)

Наводи
------

1. ↑  Andrew McClellan, Inventing the Louvre: art, politics, and the origins of the modern museum in eighteenth century Paris, стр. 43

Надворешни врски
----------------

* Историја на академијата Архивирано на 8 февруари 2012 г. (англиски)
* Уметници, нивните творби и академиите Архивирано на 18 декември 2008 г. (англиски)

Координати: 48°51′26.22″N 2°20′12.96″E﻿ / ﻿48.8572833° СГШ; 2.3369333° ИГД﻿ / 48.8572833; 2.3369333
**„Копнежот на Вероника Фос"** (германски: *Die Sehnsucht der Veronika Voss*) е западногермански филм од 1982 година во режија на Рајнер Вернер Фасбиндер (*Rainer Werner Fassbinder*). Во главните улоги настапуваат Розел Цех (Rosel Zech), Ерик Шуман (Erick Schumann), Хилмар Тате (Hilmar Thate), Корнелија Фробес (Cornelia Froboess), Анамарија Дурингер (Annemarie Düringer), Елизабет Фолкман (Elisabeth Volkmann) и Дорис Шаде (Doris Schade). Филмот е вториот од трилогијата BRD на Фасбиднер и снимен е помеѓу „Бракот на Марија Браун" и „Лола". Тој е делумно заснован на кариерата на глумицата Зибиле Шмитц (Sybille Schmitz), а снимен е под влијание на филмот „Булевар на зајдисонцето" на Били Вајлдер.

Синопсис
--------

Дејствието на филмот почнува во Минхен, 1955 година. Вероника Фос е поранешна популарна филмска ѕвезда која сега се мачи да добие улоги. Таа се среќава со спортскиот новинар, Роберт Крон, и е импресионирана од тоа што тој не ја познава. Двајцата започнуваат љубовна врска, иако Роберт веќе живее со својата девојка Хенриета, која ја разбира неодоливата појава на Вероника. Однесувањето на Вероника е очајничко, и како што Роберт станува дел од нејзиниот живот, тој дознава дека таа е заложник на психијатарот Д-р Мариан Катц. Докторката ѝ препишува лекови кои ја прават Вероника зависна и таа ја користи својата моќ за да го исцеди богатството на глумицата. За да ги потврди своите сомнежи, Роберт ја тера Хенриета да ѝ пристапи на докторката и да се претстави како богата жена на која ѝ е потребна психолошка помош. Докторката ѝ препишува опијат на Хенриета, но подоцна ја гледа како разговара од говорница пред ординацијата. Потоа, таа ја убива Хенриета и успешно ги крие доказите пред Роберт да дојде со полицијата. Филмот завршува трагично со тоа што докторката и нејзините соработници ја принудуваат Вероника да им го препише сето свое богатство и ѝ даваат фатална дозна на апчиња. По смртта на Вероника, Роберт ја следи прославата на измамниците, но не може да направи ништо.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  HRT, Čežnja Veronike Voss, njemački film (пристапено на 7.10.2022)
Употреба на копачки стап за обработка на почвата во Планините Нуба, Јужен Судан (2001 фотографија
**Копаштво** — ран облик на земјоделство, својствен за стариот и раниот среден век.

Тие користеле само мотики за да ја обработуваат почвата и не ја гноеле почвата со пепел (како во случајот со сечи и спали).

Бидејќи таквото земјиште било брзо исцрпено, било неопходно секоја година да се сели на друго место. Овој начин на одгледување бил подобар од сечи и спали, бидејќи овозможувал да се обработува поголема површина, при што се добивал до двојно поголем принос.

Поврзано
--------

* Сечи и спали земјоделство
* Орно земјоделство
* Плужно земјоделство
* Плодоред
Адмиралитетско сидро
 Рановизантиски котви
 Сидрен вител *Матроз*, 1925 година
**Котва** или **сидро** — направа со која бродот привремено се врзува за дното против ветер, водни струи и речна матица. Котвата со тежината и обликот се вкопува во дното на морето, езерото или реката и го задржува бродот, условно кажано, на едно место.

Историја
--------

Првото сидро било голем, тежок, прободен камен. Било поврзано со бродот со синџир или јаже. Подоцна се бирало дрво со многу краци, со неправилен облик. Тоа многу полесно се вкопувало во дното и со тоа посигурно да се закотви. Во VIII век пр.н.е. Грците направиле железни котви. На почетокот на н.е. се појавуваат котви со два крака (лопати) и шипка (столб). Денес се користат: адмиралитетско сидро со две лопати и подвижен столб, конструиран од Англичанецот Портер; зглобно сидро без столб со подвижни лопати; печуркино сидро за трајно закотвување на бродови-светилници; сплаварски котви за сплавови и четирикраки котви за речни бродови.

Симбол на сидро
---------------

61x61пкс|Знак за сидро Бродовите се закотвуваат на одредено место наречено сидриште. Ова место е означено на наутичките карти и на самите сидришта со симболот на сидро како на сликата или со превртено сидро кога не е дозволено закотвување на бродови. Како симбол на морето и морнарицата, ги украсува морнарските униформи, капите и копчињата на сите морнари во светот. Често е мотив на тетоважи, како во хералдиката и вексилологијата.

Наводи
------

1. ↑  „котва" — Дигитален речник на македонскиот јазик
2. ↑  „котва" — Официјален дигитален речник на македонскиот јазик
3. ↑  „сидро" — Дигитален речник на македонскиот јазик
4. ↑  „сидро" — Официјален дигитален речник на македонскиот јазик
5. 1 2 3 4  Група аутора, Енциклопедија лексикографског завода, Југословенски лексикографски завод, Загреб, 1962.г.
**Костурски музеј на народната носија** (грчки: *Μουσείο ενδυματολογίας Καστοριάς*) — музеј во Костур, Егејска Македонија, посветен на народната носија.

Местоположба и историја
-----------------------

Музејот е сместен во родната куќа на браќата револуционери Панајотис и Јоанис Емануил од XVIII век, којашто се наоѓа на почетокот на маалото Долца, крај Костурското Езеро. Музејот е отворен во 1999 година и е под раководство на друштвото „Хармонија".

Содржина
--------

Целта на музејот е да запознава со традиционалните носии во Костур и Костурско до XX век. На првиот кат се изложени женски носии од околните села, како на пример Нестрам. На вториот кат се градските носии, како на пример џуба (секојдневна женска облека во сино), антерија (секојдневна женска облека со кафеави риги), празнична носија од XVIII век во кафеаво, машка антерија без елек и со фес, прислужничка униформа од фабричка коприна, детски носии, кожни палта и др. Изложени се и многубројни додатоци, како чорапи, колани, пафти, накит и монети.

Галерија
--------

* Внатрешноста на музејотВнатрешноста на музејот
* Женска носијаЖенска носија
* Машка носијаМашка носија

Поврзано
--------

* Носии од Костурско

Наводи
------

1. 1 2 3  Costume Museum, Kastoria[*мртва врска*]. *The Museums of Macedonia*.
2. ↑  Mουσείο Ενδυματολογίας Архивирано на 21 јули 2016 г.. *Οδηγός Καστοριάς*.

Координати: 41°25′46.4″N 21°24′09.2″E﻿ / ﻿41.429556° СГШ; 21.402556° ИГД﻿ / 41.429556; 21.402556
**Каталошки маркетинг** или уште како се нарекува продажба преку каталог претставува директен маркетинг преку печатени, видео или електронски каталози, кои се испраќаат на избрани клиенти, а се достапни во продавниците или се презентирани он-лајн.

Со брзото проширување на користењето на Интернет, сè поголем број каталози се прават во електронска форма. Голем број на фирми кои користат традиционални печатени каталози или каталози за нарачка преку пошта, додаваат Интернет каталози на нивниот маркетинг комуникациски микс .

Наводи
------

1. ↑  Д-р Снежана Ристевска, Д-р Бошко Јаќовски, Маркетинг, 8 издание, Економски Факултет- Скопје, 2007
**Костиљоле д'Асти** (пиемонтски: *Costiòle d'Ast*) ― мала паланка (гратче) во Италија во покраината Асти, јужен Пиемонт. Се наоѓа јужно од градот Асти во Монферато, на работ на Ланге, во алувијалната рамнина на реката Танаро јужно во ридовите. Името потекнува од латинскиот назив Corte Costeliolae.

Соседните комуни се Аљано Терме, Антињано, Калосо, Кастањоле дело Ланзе, Изола д’Асти, Монтегросо д’Асти и Сан Мартино Алфиери (во покраината Асти); и Кастиљоне Тинела и Говоне (во покраината Кунео).

Вино
----

Костиљоле д'Асти е особено познат по лозарството. Неговите лозја, кои зафаќаат површина од повеќе од 11,75 км, се најобемни од која било од пиемонтските комуни.

### Црвени вина

Главни сорти на грозје се одгледува Барбера, Долчето, Грињолино, Фрејза и Бракето. Вината означени за контролирано потекло (Denominazione di Origine Controllata) кои се произведени од овие сорти се:

* Барбера д’Асти
* Барбера дел Монферато
* Пиемонте Барбера
* Монферато Долчето
* Фрејза д’Асти
* Грињолино д’Асти
* Пиемонте Бракето

### Бели вина

Грозјето Москато Бјанко се одгледува за производство на три вина означени за контролирано потекло:

* Москато д’Асти DOCG
* Асти DOCG
* Пиемонте Москато пасито DOC

Сортите Кортезе и Шардоне се користат за две DOC вина:

* Пиемонте Кортезе
* Пиемонте Шардоне

Меѓународни односи
------------------

Грб на вајнсбершките збратимени градови Карињан (Франција) и Костиљоле д'Асти (Италија)
### Збратимени градови - сестрински градови

* Германија Вајнсберг, Германија; збратимени од 2000 година

Наводи
------

1. ↑  Податок од Istat
2. ↑  „I 20 comuni del Piemonte maggiormante vitati", *I vigneti del Piemonte al microscopio*, Osservatorio vitivinicolo, Regione Piemonte, Архивирано од изворникот на 20 октомври 2008. The figures shown are for 2000–201 when Costigliole d'Asti’s plantings were reported as 1,177.22 hectares.
3. ↑  The varieties of wine made at Costigliole d'Asti listed below are reported in *I vini di Costigliole*, Comune di Costigliole d'Asti.

Надворешни врски
----------------

* Службена мрежна страница
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Белци (пеперутки)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Круперовиот белец** (*Pieris krueperi*) е пеперутка од семејството на пеперутки белци. Пеперутката се наоѓа на Балканскиот Полуостров, но и во Иран, Мала Азија, Средна Азија, и Оман.

Опис
----

Овие пеперутки живеат во области кои се обработливи (земјоделски и градинарски) каде има вегетација и градинарски производи. Пеперутката живее и на планински предели до 2.500 метри надморска височина. Распонот на крилјата е од 44 до 54 мм. Возразните единки летаат од април до септември, во две или три генерации по година.

Подвидови
---------

* *Pieris krueperi krueperi*
* *Pieris krueperi devta* (de Nicéville, [1884]) (Tian-Shan, Ghissar, southern Ghissar, Darvaz, Alai, western Pamirs)

Наводи
------

1. 1 2  *Pieris*, Site of Markku Savela
2. ↑  „Afrotropical Butterflies: File D – Pieridae - Subtribe Pierina". Архивирано од изворникот на 2014-12-31. Посетено на 2020-02-14.
3. ↑  Russian Insects

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
|  |  |
| --- | --- |
|  |  На оваа појаснителна страница се наведени статии — примероци на кои се однесуваат на насловот **Кочанско**.  Доколку овде ве доведе внатрешна врска, предлагаме да ја смените, за да води право на саканата статија. |

Книга за кочанскиот ориз (Стиснете на сликата за да ја отворите и читате во целост)

|  |  |
| --- | --- |
|  | 
Приказна за орачот

Извадок од говор на жена од Кочанско, на месниот штипско-кочански дијалект

---

 |
| *Проблеми со пуштањето? Помош.* |

Поимот **Кочанско** се употребува за приближно означување на местото на некој настан и значи дека се случило во околината на градот Кочани, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Кочани, според оваа дефиниција во одредени периоди некои места потпаѓаат под Кочанско, но некогаш и не. Главно под Кочанско се сметаат сите населени места во Кочанската Котлина од двете страни на Брегалница кои потпаѓаат под општините Кочани, Чешиново-Облешево и Зрновци и селата на јужната падина на Осоговските Планини која што го оградува Кочанското Поле од север. За време на отоманското владеење, Кочанската каза покрај Кочанската Котлина со Виничко ги опфаќала и областите Пијанец (Делчевско) и Малешево (Беровско), при што нејзиниот облик имал изглед на четириаголник со должина од исток кон запад каде северната линија ја сочинува осоговската верига, јужната – Плачковица којашто со својот источен крај е малку завртена и издадена нанадвор со планината Огражден, источната – Малешевските Планини, западната во северниот дел – Пониква, додека во јужниот дел е отворена .

Поврзано
--------

* Кочански села, според актуелната територијална поделба на Република Македонија.

Наводи
------

1. ↑  Петров, Ѓорче (1896). превод: Марио Шаревски (уред.). *Материјали по изучувањето на Македонија* (2016. изд.). Скопје: Единствена Македонија. стр. 402–411. ISBN 978-608-245-113-8.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Коце Нецов Пусичевски** (25 јули 1919

 Горњане, Скопско ― 16 мај 1945

 во Врпоље, Хрватска) — македонски партизан, револуционер, борец за слобода на Македонија и учесник во НОВ.

Спомен-плоча во Горњане на која е впишано и името на Коце Пусичевски

Животопис
---------

Живеел во селото, поради што имал макотрпен живот. На 20 септември 1944 година стапил во Шеснаесеттата македонска ударна бригада. Со неа учествувал во борбите против балистите на падините на Скопска Црна Гора и во борбите против Германците во Качаничката Клисура. По ослободувањето на Македонија ја продолжил борбата за ликвидирање на балистите во Косово. Потоа заминал на Сремскиот фронт, каде учествувал во пробивот на германските позиции. На 16 мај 1945 година јуришал на усташките и германските позиции кај Врпоље. Во таа борба храбро загинал и бил закопан на местото каде што загинал, а по завршувањето на војната посмртните останки му биле пренесени во родното село Горњане.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 118–119. На `|first=` му недостасува `|last=` (help)
**Коце Атанасов Томашевски** ( 1923
 во Глуво, Скопско — 12 април 1945

 во Славонска Пожега, Хрватска) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Основно училиште завршил во родното село, а потоа се занимавал со земјоделство и чување на добиток. Со Шеснаесеттата македонска ударна бригада учествувал во ликвидирањето на одметнатите балистички банди во Скопска Црна Гора и Косово, а потоа заминал во Срем каде со yспex завршил тримесечна воена обука. На 12 април 1945 година учествувал во пробивот на германските позиции. Во една од натамошните борби, поточно во битката за ослободувањето на Славонска Пожега, загинал. Бил закопан на борбената позиција.

Поврзано
--------

* Блажо Томашевски
* Борисав Ј. Томашевски
* Неделко А. Томашевски
* Никола Б. Томашевски
* Билбил Томашевски
* Стево Н. Томашевски
* Атанас Н. Томашевски

Наводи
------

1. 1 2 3  *Беа, загинаа, останаа*. Скопје: Историски Архив. 1969. стр. 146. На `|first=` му недостасува `|last=` (help)
2. 1 2  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 48. ISBN 9989-35-022-1.
**Кошиева низа**1 - низа чии последователни елементи се *произволно близу* еден до друг за доволно големи индекси на елементите.

Кошиева низа во множеството на реални броеви
--------------------------------------------

Низата реални броеви, x1, x2, x3... се нарекува *Кошиева* ако за произволно мало {\displaystyle \epsilon } може да се најде индекс n0 за кој апсолутната разлика на кои било два елементи од низата со поголем индекс од него е помала од {\displaystyle \epsilon }. Симболички напишано, низата на реални броеви (xn) е Кошиева ако:

{\displaystyle (\forall \epsilon >0)(\exists n\_{0}\in \mathbb {N} )(\forall m,n\in \mathbb {N} )(m,n>n\_{0}\Rightarrow |x\_{m}-x\_{n}|<\epsilon )}.

Кошиева низа во метрички простори
---------------------------------

Во метричкиот простор М, со метрика d, низата од елементи од множеството М е *Кошиева* ако за произволно мало {\displaystyle \epsilon } може да се најде индекс n0 за кои оддалеченоста на кои било два елементи од низата со индекс поголем од него е помала од {\displaystyle \epsilon }. Симболички напишано, низата елементи (xn) од метричкиот простор е Кошиева ако:

{\displaystyle (\forall \epsilon >0)(\exists n\_{0}\in \mathbb {N} )(\forall m,n\in \mathbb {N} )(m,n>n\_{0}\Rightarrow d(x\_{m},x\_{n})<\epsilon )}.

Кошиевата низа во метричките простори би можела да се дефинира и на следниов начин: Низата x1, x2, x3... е Кошиева ако оддалеченоста на елементите xm и xn тежи кон нула кога помалиот од индексите m и n тежи кон бесконечност. Симболички напишано, низата елементи (xn) од метричкиот простор е Кошиева ако:

{\displaystyle \lim \_{min(m,n)\rightarrow \infty }d(x\_{m},x\_{n})=0}.

Особини
-------

За Кошиевите низа, и во множеството на реални броеви, и во произволните метрички простори, важат следните особини:

1. Секоја конвергентна низа е Кошиева
2. Секоја Кошиева низа е ограничена
3. Ако Кошиевата низа има конвергентна подниза, таа и самата е конвергентна.

Обратното тврдење од тврдењето 1, не мора секогаш да важи. Во множеството на реални броеви тоа навистина важи, што се докажува со посебна теорема, но не и во произволен метрички простор.

### Комплетност

За оние метрички простори за кои е точно дека секоја Кошиева низа е конвергентна, се вели дека се *комплетни*2. Еден пример на комплетни метрички простори е токму гореспоменатото множество на реални броеви, дефинирано со стандардна метрика {\displaystyle d(x,y)=|x-y|}.

Поврзано
--------

* Низа

Белешки
-------

1. Го добила името по францускиот математичар Огистен Луј Коши.
2. Комплетноста, како важна особина на метричкиот простор, дефинирана на гореопишаниот начин, е услов на бројни математички теореми; една од нив е Банаховата теорема за неподвижна точка, која е важна за докажување на некои други математички теореми.

Наводи
------
11 – Магматска комора
**Магматска комора** — голем басен на течна карпа под површината на Земјата. Стопената карпа или магма во таквата комора е под голем притисок кој постепено може да ја скрши карпата околу неа, создавајќи начин за магмата да се движи нагоре. Ако го најде својот пат до површината, тогаш резултатот ќе биде вулканска ерупција. Следствено, многу вулкани се наоѓаат над магматските комори. Овие комори тешко можат да бидат откриени бидејќи се наоѓаат длабоко во Земјата, и затоа повеќето од познатите се наоѓаат блиску до површината, најчесто помеѓу 1 и 10 километри.

Магмата се издига низ пукнатините, бидејќи е помалку густа од околната карпа и кога водата навлегува во карпите над тонечката океанска плоча. Водата ја снижува температурата на топење на карпите, и тогаш тие стануваат полустопени и се искачуваат поради помалата густината на околните карпи и привремено се собираат под литосферата .Тогаш магмата се искачува низ кората, спојувајќи се со кварцен песок, доведувајќи до финалната супстанца. Кога магмата ќе се приближи до површината се собира во магматската комора под вулканот, каде релативно нискиот притисок и дозволува на водата и другите материи растворени во магмата да излезат од растворот. Кога критичниот волумен на магмата и гасовите ќе се акумулира, пречката од вулканската купа се надминува доведувајќи до ненадејна експлозивна ерупција.

Местоположбата на магматските комори може да се мапира со употреба на сеизмологија: сеизмичките бранови од земјотресите полека се движат низ течна карпа, дозволувајќи им на мерењата да ги посочат регионите со бавно движење кои ги идентификуваат магманите комори. Како што избувнува вулканот, така околната карпа ќе се распадне во комората за празнење. Ако големината на комората е значително намалена, како резултат на депресија на површината може да се формира купа.
Лувенброи во Минхен 
Шише пиво од Лувенброи Хелес
**Лувенброи** (германски:Löwenbräu) е пиварница во Минхен во сопственост на Анхојзер Буш. Името на германски значи „лавовски пијалак". Повеќето пива од Лувенброи се продаваат приготвени според регулацијата за чистотата на баварското пиво од 1516 година.

Историја
--------

Се верува дека Лувенброи бил основан околу 1383 година. Во 1524 година, во врска со имотот се споменува Јург Шнајтер, пивоварница на адреса 17 Лувенгрубе. Пиварницата за првпат била спомната во 1746 година во даночните списоци во Минхен. Амблемот со лав потекнува од фреска од 17 век во куќата за подготовка, на која е прикажан Даниел во јама со лавовите.

Дополнителна литература
-----------------------

* Wolfgang Behringer: *Löwenbräu. Von den Anfängen des Münchner Brauwesens bis zur Gegenwart.* Süddeutscher Verlag, München 1991, ISBN 3-7991-6471-5 3-7991-6471-5

Наводи
------

Надворешни врски
----------------

* Лувенброи на Ризницата
* (германски) Официјално мрежно место
* Стара реклама (1923)
* Документи и исечоци за пиварницата Лувенброи
**Каталонците** се европска етничка група составена од луѓе со потекло од Каталонија, на кои каталонскиот им е мајчин јазик. Жителите на соседниот регион во јужна Франција, познат и како Северна Каталонија (каталонски: *Catalunya del Nord*, француски: *Pays Catalan*) исто така често се вклучени во оваа дефиниција.

Наспроти поголемиот дел од жителите на Каталонија, останатите кои зборуваат каталонски, имено жители на Андора, Валенсија, Балеарските Острови, источниот дел на Арагон, Русијон, а понекогаш и градот Алгеро во Сардинија, Италија, често се идентификуваат како дел од поширока каталонска етничка група, која ги населува териториите наречени од каталонските националисти како Каталонски Земји (каталонски: *Països Catalans*).

Поголемиот дел од Каталонците живеат во шпанската автономна заедница Каталонија, која се наоѓа во североисточниот дел на Шпанија. Најмалку 100.000 говорници на каталонскиот јазик живеат во Северна Каталонија во Франција. Неодреден број каталонци емигрирале во Америка за време на шпанскиот колонијален период и во Франција во годините после Граѓанската војна во Шпанија.

Наводи
------

1. 1 2  „Idescat. Statistical Yearbook of Catalonia. Population. By place of birth. Counties, areas and provinces". Посетено на 27 јуни 2018.
2. ↑  Ancestry and Ethnic Origin, US Census
3. ↑  El vicepresident del Govern es reuneix amb el Casal català de Quito Архивирано на 25 јули 2011. Generalitat de Catalunya
4. ↑  "Présentation Perpinyà 2008" (француски)
5. ↑  Culture et catalanité Архивирано на 30 април 2009 г. Conseil Général des Pyrénées-Orientales (француски)
**Крст-енколпион Богородица Купјатицкаја** е христијански крст. Создаден е во Киев во XII век.

Изработен е со лиење од легура на бакар. Денес се наоѓа во Централниот музеј на стара руска уметност - Андреј Рубљов, Москва, Русија.

Во центарот на крстот е претставена Богородица со Младенецот на левата рака. На краевите во стилизирани медалјони се претставени портрети на апостоли. 
Богородица Купјатицкаја, иконографски припаѓа канонски на претставите за Пресвета Богородица Одигитрија, тоа е директно византиско влијанија, мотив кој често се среќава во некои икони од тој период најчесто во Македонија.
Веќе на крајот на XII век, ликот на Пресвета Богородица Купјатицкај бил широко распространет во јужните руски земји и пошироко.

Наводи
------

1. ↑  «Крест святой, надежда искупления моего…»

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Христијански крст |
| --- |
|  |
| Крстови | 
* Крст на Папата Свети Климент
* Ерменски крст
* Болнишки крст
* Византиски крст
* Калварија
* Каролиншки крст
* Келтски крст
* Крст на Свети Петар
* Крст на распетието
* Crux gemmata
* Коптски крст
* Крст на Евангелистите
* Крст на Свети Ѓорѓи
* Крст на Света Нина
* Грчки крст
* Хугенотски крст
* Крст на Апостол Јаков
* Ерусалимски крст
* Латински крст
* Македонски крст
* Малтешки крст
* Руски православен крст
* Папски крст
* Андреин крст
* Српски крст

 |  |
|  |
| Икона за портал Портал: „Христијанство" |

 |
**Марија Газдаг Витнер** (унгарски: *Mária Gazdagh-Wittner;* родена на 9 јуни 1937 година) е унгарска револуционерка и политичарка кој учествувала во Унгарската револуција од 1956 година.

Ран живот
---------

Витнер е родена во Будимпешта на 9 јуни 1937 година. Таа не го знае нејзиниот татко и нејзината мајка ја испратела неа кај негувателка. На возраст од две година таа била испратена во манастир. Во 1948 година, таа се сретнала со нејзината мајка, кој по краток период ја испраќа под државна нега. Таа го прекинува нејзиното средно училиште и почнала да работи како дактилограф и стенограф во Солнок и во Советот на Кишкунхеѓешката област. Таа родила син во 1955 година и по половина година се преселила во Будимпешта.

1956 револуција и последиците
-----------------------------

Учествувала во демонстрациите на октомври 23, 1956 година и се приклучила на востаниците за време на опсадата на зградата на Маџарското радио. Таа се сретнала со Каталин Хаврила и во следните денови тие заедно помогнале во обезбедувањето на ранети. Подоцна таа станала член на Вајданхуњадската улица отпорна група и со нејзиниот придружник тие ја окупирале полициската станица на десеттата област за да најдат оружје на 30 октомври, 1956 година. Таа била ранета од страна на шрапнел на пат на 4 ноември, за време на Советската инвазија.

Таа била третирана во државната болница Петерфи Шандор. Таа се обидела да избега од окупираната земја, но таа била уапсена. По испрашувањето таа била ослободена и се обидела повторно да избега од земјата и поминала неколку недели во Австрија. Потоа таа се вратил во Унгарија и почнала да работи како неквалификуван работник. Таа била уапсена на 16 јули 1957 година и била осудена на смрт на 23 јули 1958 година. Казната била изменета во доживотен затвор од вториот апелациски суд на 24 февруари 1959 година. Таа била ослободена од затвор на Март 25, 1970.

Прво работела во шивачка соба, а подоцна и како чистач. Од 1980 година наваму, таа е попречен пензионер. По промената на политичкиот систем во Унгарија била активно вклучена во работата на разни ветерански организации од 1956 револуција. Таа беше награден со Големиот Крст со Орден за Заслуги на Република Унгарија во 1991 година.

Политичка кариера
-----------------

Витнер била избран за Член на Парламентот од Фидес националната листа во 2006 и 2010 парламентарни избори. Таа е член на Комитетот за Вработувањето и трудот помеѓу 30 мај, 2006 и 13 мај, 2010. Таа била назначена за член на Комитетот за Човекови Права, правата на Малцинствата, Граѓански и Верски Работи, на 14 Мај 2010 година.

Наводи
------

1. ↑  „*Biography*" (PDF). Országgyűlés.
2. ↑  „*Register*". Országgyűlés.
**Марија Јаневска** (Скопје, 29 август 1992

) — македонска писателка, блогерка, колумнистка и магистер по фармација.

Животопис
---------

Нејзиното основно образование го завршила во ОУ „11 Октомври", како и во ОУ „Димитар Македонски". Нејзиното средно образование во 2007 година го продолжила во скопската гимназија СУГС „Јосип Броз–Тито", а по навршувањето во 2011 година, таа се запишала на Фармацевтскиот факултет во Скопје.

Јаневска во 2012 отворила анонимен блог под псевдонимот **Лајла Грејс** каде почнала да објавува љубовни приказни и цитати, што потоа прераснало во издавање на нејзината прва книга во 2013 година.

Нејзината мала кариера како писател се должи на кратки инспиративни автобиографски текстови (проза и поезија) како и колумни на неколку македонски мрежни места.

Творештво
---------

* Белешките на Лајла Грејс (2013)
* Карма (2014)
* Асистола (2020)

Наводи
------

1. ↑  „М-р. фарм. Марија Јаневска". *Национален фармакоинформативен центар* (англиски). Архивирано од изворникот на 2020-10-10. Посетено на 2020-10-04.
2. ↑  „Белешките на Лајла Грејс". *Белешките на Лајла Грејс*. Посетено на 2020-10-04.
3. ↑  МЕДИУМ. „Марија Јаневска, писателка: Не размислувајте многу, туку работете со љубов". *medium.edu.mk*. Посетено на 2020-10-04.[*мртва врска*]
4. ↑  „Автор". *www.kniga.mk*. Архивирано од изворникот на 2020-10-23. Посетено на 2020-10-04.
*Turdus pilaris*
**Ливадскиот кос** (науч. *Turdus pilaris*) е член на семејството дроздови. Се размножува во шумски и во предели со грмушки низ северна Европа и Азија. Таа е птица преселничка, со многу птици што живеат на север, кои се селат зиме на југ.

Гнездат во дрвјата, лежејќи неколку јајца во плетено гнездо. Невообичаено за дроздовите, ливадските косови често гнездат во колонии, можеби за да се заштитат од големите гаврани. Преселничките се собираат во големи јата заедно со лисестиот дрозд. 
Сештојади се, кои јадат широк спектар инсекти и црви лете, а разни бобинки зиме.

Ливадскиот кос е долг 22-27 см, со чисто кафеав грб, бел под крилјата, со сив заден дел и тил. Градите се светлопортокалови, а останиот долен дел му е бел. Градите и страните се многу точкави. По изглед, половите се слични.

Ливадскиот кос е опишан од Linnaeus во неговата *Systema naturae* (1758) под името *Turdus pilaris*.

Видот има широк опсег, на околу 10 милиони квадратни километри, голема популација, со приближно 28-48 милиони единки само во Европа. Според статусот спаѓа во категоријата на најмала загриженост.

Наводи
------

1. 1 2  BirdLife International (2012). „*Turdus pilaris*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  (латински) Linnaeus, C (1758). *Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata*. Holmiae. (Laurentii Salvii). стр. 168. T. rectricibus nigris : extimis margine interiore apice albicantibus, capite uropygioque cano.

Надворешни врски
----------------

|  |  |
| --- | --- |
| Ризница | „Ливадски кос" на Ризницата ? |

|  |  |
| --- | --- |
|  | Енциклопедијата Британика 1911 на Викиизворот има текст поврзан со „**Fieldfare**". |

* Ageing and sexing (PDF; 1.4 MB) by Javier Blasco-Zumeta & Gerd-Michael Heinze Архивирано на 26 декември 2011 г.
* BBC video of Fieldfare in an English orchard